Daniel Thöle, ’n senior vennoot van die maatskappy wat kort ná die Gupta-debakel uit protes bedank het, sê hy het die meeste van die rekeninge van Bell Pottinger se Suid-Afrikaanse kliënte, veral groot mynhuise, hanteer omdat hy Suid-Afrika so goed ken.
Thöle sê hy het verwag dat sy kollegas hom raad sou vra oor kwessies soos die Gupta-rekening – maar hulle het dit aktief van hom probeer weerhou.
Thöle sê hy het nadat hy van die kontrak te hore gekom het ’n formele vergadering met die bestuur gereël om die risiko’s te verduidelik en sy misnoeë uit te spreek. Teen Junie 2016 het hy gedreig om te bedank en in Oktober 2016 was hy sak en pak terug in Suid-Afrika.